《水调歌头 其三》
清代·聂树楷

高唱拍铜斗，舞态复婆娑。云烟起灭万状，世路是风波。

懒许吞胸八九，快到平头六十，不乐待如何。合眼且放步，皱面莫观河。

劫外劫，梦中梦，屡经过。门前今雨不至，旧雨亦无多。

喜近荷花生日，共酌兰陵美酿，渐觉醉颜酡。我起为翁寿，水调发清歌。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。